**«YESSENOV FEST» 6х6 ВОЛЕЙБОЛ ЖАРЫСЫНЫҢ ЕРЕЖЕСІ**

**І ЖАЛПЫ ЕРЕЖЕЛЕР**

* 1. Аталған Ереже ІІ Республикалық «YESSENOV FEST» ВОЛЕЙБОЛЫ турнирі студенттермен мектеп оқушыларының арасындағы жарыстың өткізілу тәртібі мен шарттарын анықтайды.
	2. ІI Республикалық «YESSENOV FEST» ВОЛЕЙБОЛЫ» 2022 жылдың 14-15 мамыр айында Маңғыстау облысы, 32 ш/а Есенов университеті ашық волейбол алаңында өтеді.
	3. Жарысты ұйымдастыру және өткізуді Ш. Есенов атындағы КТИУ жүзеге асырады.

**II «YESSENOV FEST» 6х6 ВОЛЕЙБОЛЫ ЖАРЫСЫНЫҢ МАҚСАТЫ**

2.1. Жарыс – жастарды салауатты өмір салтын ұстануға, ұжымдық сыйластыққа, топ арасында ауызбіршілікке баулу. Жастарды еңбекке баулу.

 2.2. Жастарды жан-жақтылыққа дамыту.

 2.3. Волейбол спорт түрін оқушылар мен студенттер арасында волейбол спортына деген қызығушылығын арттыру.

 **ІII «YESSENOV FEST» 6х6 ВОЛЕЙБОЛ ЖАРЫСЫНЫҢ ӨТКІЗІЛУ ТӘРТІБІ МЕН ШАРТТАРЫ**

 3.1. Бір команда алаңда 4 ұл, 2 қыз құрамда ойнау форматында өткізіледі. Волейбол алаңында әрбір спортшы маңызды рөл атқарады. Мұнда 2 команда тордың екі жағына бөлініп тұрып, әр команда өздеріне тиесілі арнайы алаңда ойнайды. Волейбол добын команда өкілдері өздерінің алаңдарына түсіріп алмауы керек, керісінше қарсылас команданың белгіленген алаңына түсіріп ұпай алу қажет.

Ұпай қарсылас командаға беріледі, егер:

1. Доп жерге тисе;
2. Команда допқа үш реттен артық қол тигізсе;
3. Доп лақтырылса немесе қолда кідіріп (ұсталынып) қалса;
4. Ойыншы допқа қатарынан екі рет қол тигізсе;
5. Ойыншы торға тиіп кетсе;
6. Қарсы жақтағы допқа ойыншының қолы тиіп кетсе;
7. Доп кезексіз ойынға қосылса;
8. Допты арнаулы орыннан ойынға қоспаса;
9. Допты ойынға қосқан кезде  сол ойыншы алаңның сызығын басып тұрса немесе ішке еніп кетсе;
10. Ойынға қосылған доп бағанға, торға т.б. тиіп немесе  алаңнан шығып кетсе.

 3.2. Ойынның хаттамасы кем дегенде 6 қатысатын ойыншылардың аты-жөні жазылады.

 3.2. Ойын олимпиадалық жүйемін өтеді, яғни ұтылған команда жарыстан шығып қалады, ойында ұтқан команда жарысты жалғастырады.

 3.3. Спортшылар жарыс кезінде спорттық этикетін және қауыпсіздік тәртіптерін бұзған жағдайда командалық және жеке дисквалификациялануы мүмкін.

 3.4. Жарысқа қатысу үшін командалар арнайы формамен қатысуы міндетті.

 3.5. Команданың сұраныс парағына кіргізілген адамның саны 10 ойыншыдан аспауы қажет.

 3.6. Әрбір команда мүшесінің төлқұжатының немесе паспортының түпнұсқа мен көшірмесі ұсынылуы қажет.

 3.7. Әрбір сетка 15 ұпайға дейін, 3 сетка ойналады. Жартылай финал және финалда 25 ұпайдан 3 сетка ойнатылады.

**ІV ЖАРЫСТЫ ҚОРЫТЫНДЫЛАУ, ЖЕҢІМПАЗДАРДЫ МАРАПАТТАУ**

 4.1. Жарыс бойынша жеңімпаздардың анықталуын төрешілер алқасы анықтайды.

 4.2. Жүлдегерлерге бағалы сыйлықтар мен дипломдар табыс етіледі.

 **Ережеге қосымша**

**Жарысқа қатысу туралы өтініш**

**-** Орта білім беру мекемелерінде білім алатын **оқушылар мен студенттер** қатыса алады;

- 2022 жылдың 5 мамырға дейін ниет білдірген қатысушылар, сұранысты **fest.yu.edu.kz сайтында онлайн тіркеле алады;**

Қосымша сұрақтар туындаған жағдайда +7(701) 492 5502 нөміріне байланысуға болады.